Иван Данчов (лексикограф)
Иван Данчов е български лексикограф. Син е на художника Георги Данчов, по прякор Зографина, и брат на Никола Данчов.

Биография 
Роден е на 1 декември 1888 г. в Пловдив. Завършва френска филология в Нанси, Франция. Работи в Дирекция на печата към Министерството на външните работи, а след 1944 г. става секретар на министерството. Съветник на българските делегации в Букурещ и Атина.

През 1936 г. заедно с брат си съставя и издава „Българска енциклопедия“.

Две години по-късно под псевдоним Ив. Д. Славянов издава „Правописен речник на българския книжовен език“. Ново издание на този речник излиза през 1945 г., допълнен в съавторство с Никола Данчов и подписан под псевдонима Братя Славянови.

Иван Данчов е автор и на „Френско-български речник“ (1939), речника „Чужди думи в българския език“ (1944), и има принос към съставянето на „Кратка Българска Енциклопедия в 5 тома“ (1963 – 1969).

Умира на 20 октомври 1960 г. в София.

Източници 
 
 
 
 Стоян Буров, Братя Данчови – дейци на българския език, литература и култура, електронно списание LiterNet, 26.12.2013, № 12 (169)

Български филолози
Български просветни дейци
Български лексикографи
Държавни служители на България
Български подофицери
Български военни дейци от Първата световна война
Носители на орден „За храброст“ IV степен
Родени в Пловдив
Починали в София
Хора с архиви в Централния държавен архив